**Aiškinamasis raštas**

**PRIE SAVIVALDYBĖS TARYBOS SPRENDIMO PROJEKTO**

**„DĖL NATHANO NAFTHALIO ATMINIMO ĮAMŽINIMO“**

**1. Sprendimo projekto esmė, tikslai ir uždaviniai.**

Savivaldybės tarybos prašoma pritarti medienos pramoninko, Portugalijos garbės konsulo Klaipėdoje Nathano Nafthalio (1887-1945) atminimo įamžinimui.

**2. Projekto rengimo priežastys ir kuo remiantis parengtas sprendimo projektas.**

Žymių žmonių, istorinių datų, įvykių įamžinimo ir gatvių pavadinimų suteikimo komisija (toliau – Komisija) 2018-03-21 posėdyje protokolo 2018-03-28 Nr. (20.4)-TAR1-50 nutarimu pritarė prof. dr. Vyganto Vareikio siūlymui įamžinti Nathano Nafthalio atminimą, pakabinant atminimo lentą ant namo Liepų g. 3, kuriame jis gyveno XX a. 3-4 dešimtmetyje.

Komisija 2018-04-24 posėdyje protokolo 2018-05-08 Nr.(20.4)-TAR1-72 nutarimu patvirtino Nathano Nafthalio atminimo lentos tekstą.

**3. Kokių rezultatų laukiama.**

Įamžintasmedienos pramoninko, Portugalijos garbės konsulo Klaipėdoje Nathano Nafthalio (1887-1945) atminimas Klaipėdoje.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Atminimo lenta bus pagaminta ir pakabinta savivaldybės lėšomis.

**6. Lėšų poreikis sprendimo įgyvendinimui.**

Savivaldybė pirks Nathano Nafthalio atminimo lentos pagaminimo ir pakabinimo ant namo Liepų g. 3 paslaugas, vadovaujantis Viešųjų pirkimų įstatymu.

Atminimo lenta bus sukurta ir pagaminta pagal tipinį atminimo lentos projektą, kurį savivaldybė įsigijo 2014 m. Vienos tipinės atminimo lentos pagaminimo kaina yra apie 980 Eur. Galutinę kainą koreguoja ženklų (raidžių) kiekis ir rinkos pokyčiai.

Kultūros skyrius Kultūros plėtros programos biudžete priemonei „Memorialinių objektų (skulptūrų, atminimo lentelių) pagaminimas, pritvirtinimas ir tvarkymas (restauravimas ir pan.)“ 2021 m. yra suplanavęs 4000 Eur.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma

PRIDEDAMA:

1. Žymių žmonių, istorinių datų įvykių įamžinimo ir gatvių pavadinimų Klaipėdos mieste suteikimo tvarkos aprašas, patvirtintas Klaipėdos miesto savivaldybės tarybos 2009 m. lapkričio 26 d. sprendimu Nr. T2-394 (Klaipėdos miesto savivaldybės tarybos 2019 m. gegužės 30 d. sprendimo Nr.T2-164 redakcija), 3 lapai;

2. Žymių žmonių, istorinių datų įvykių įamžinimo ir gatvių pavadinimų suteikimo komisijos 2018-03-21 posėdžio protokolo 2018-03-28 Nr.(20.4.)-TAR1-50 išrašas, 2 lapai;

3. Žymių žmonių, istorinių datų įvykių įamžinimo ir gatvių pavadinimų suteikimo komisijos 2018-04-24 posėdžio protokolo 2018-05-08 Nr.(20.4.)-TAR1-72 išrašas, 2 lapai;

Kultūros skyriaus vedėja Eglė Deltuvaitė

R. Mažonienė,

2021-09-08